ভূঞাপুরে বর্ষার আগেই ভাঙছে যমুনা
মঙ্গলবার, ০৩ অক্টোবর ২০১৭, ১৮ আশ্বিন ১৪২৪
||
আর্কাইভ
জাতীয়
রাজনীতি
সারাদেশ
বিদেশ
বিনোদন
খেলা
ফিচার
অর্থ-বাণিজ্য
শিক্ষা
গণমাধ্যম
চাকরি
সারাদেশ
ঢাকা
চট্টগ্রাম
খুলনা
সিলেট
রাজশাহী
বরিশাল
ময়মনসিংহ
রংপুর
শিরোনাম
বিএনপি নেতার পরকীয়া ঠেকাতে না পেরে স্ত্রীর আত্মহত্যা
লাস ভেগাসে হামলার দায় স্বীকার আইএসের
মিয়ানমারের বিরুদ্ধে অস্ত্র নিষেধাজ্ঞার প্রস্তাব যুক্তরাষ্ট্রের
আসছে দুই টাকার নতুন নোট
বাস মালিক-শ্রমিকের মধ্যে সংঘর্ষ, ওসিসহ আহত ৩০
প্রধান বিচারপতির ছুটি ভালো ইঙ্গিত নয়: খসরু
পূর্বপশ্চিমের সাংবাদিকের ওপর ভুয়া ‘চ্যানেল এস’ চক্রের হামলা
নর্থ সাউথ বিশ্ববিদ্যালয়ের ছাত্রের রহস্যজনক মৃত্যু
গ্রামে পৈত্রিক ভিটায় বহুতল আবাসন করলে ২/৩ শতাংশ সুদে ঋণ
বিচারপতি আব্দুল ওয়াহহাব অস্থায়ী প্রধান বিচারপতি
প্রচ্ছদ
সারাদেশ
ভূঞাপুরে বর্ষার আগেই ভাঙছে যমুনা
ভূঞাপুরে বর্ষার আগেই ভাঙছে যমুনা
প্রকাশ:  ১৫ জুন ২০১৭, ১৪:২৯
তপু আহম্মেদ, টাঙ্গাইল ।।
প্রিন্ট
উজানের পানি দিনদিন বৃদ্ধি পাওয়া ইতোমধ্যে যমুনায় ভাঙন শুরু হয়েছে। বর্ষা শুরুর আগেই যমুনা নদীর টাঙ্গাইলের ভূঞাপুর উপজেলার চারদিন ইউনিয়নের ভাঙন শুরু হয়েছে। এর মধ্যে অর্জুনা ইউনিয়নের অর্জুনা এলাকায় দেখা দিয়েছে তীব্র ভাঙন। এছাড়া নতুন করে ভাঙন আতঙ্কে রয়েছে শতাধিক গ্রাম, স্কুল, মাদরাসা, কলেজ, হাট-বাজার, মন্দির, মসজিদ, পোল্ট্রি খামার ও রাস্তা-ঘাট।
গেল বছরে এই বর্ষা মৌসুমে  অর্জুনা এলাকার প্রায় তিনশতাধিক ঘর-বাড়ি ও ফসলি জমি নদী গর্ভে বিলীন হয়ে যায়। গত সোমবার থেকে এই অর্জুনা গ্রামে ব্যাপক ভাঙন শুরু হয়েছে। ভিটেমাটি-ফসলি জমি হারিয়ে নিঃস্ব গৃহহীন মানুষ অন্যত্র আশ্রয় নিয়েছে। এর ফলে আতঙ্কের মধ্যে দিন কাটাচ্ছে নদী পাড়ের মানুষেরা। সরেজমিনে ভাঙন কবলিত এলাকায় গিয়ে এমন দৃশ্য দেখা গেছে।
এখনই কার্যকর কোনো উদ্যোগ না নিলে বর্ষায় ভাঙন তীব্র রূপ ধারণ করবে বলে আশঙ্কা করছেন এ অঞ্চলের মানুষ।
অভিযোগ আছে, ভাঙন ঠেকাতে নদীপাড়ে গত বছর থেকে প্রায় ৪ কোটি টাকা ব্যয়ে জিও ব্যাগ ভাঙনরোধে যমুনা নদীতে ফেলা হলেও নানা অনিময় ও দুর্নীতির কারণে তা কোনো কাজেই আসেনি। ঢাকা পানি উন্নয়ন বোর্ডের প্রধান প্রকৌশলী ফখরুল ইসলাম জানিয়েছেন, যমুনা নদীর তীব্র ভাঙনে জিও ব্যাগ কার্যকর নয়। ভাঙনরোধে পরবর্তিতে স্থায়ী বাঁধ নির্মাণ করা হবে।
জানা যায়, গত দশ বছর আগেও পানি উন্নয়ন বোর্ডের টাঙ্গাইল-তারাকান্দী বন্যা নিয়ন্ত্রণ বাঁধ থেকে মূল যমুনার দূরত্ব ছিল প্রায় পাঁচ কিলোমিটার পশ্চিমে। যতোই দিন অতিবাহিত হয়েছে ভাঙনের তীব্রতা ততোই পূর্বদিকে বিস্তৃতি ঘটেছে। ফলে যমুনা নদী মূল প্রবাহ এখন বাঁধ ঘেষে বইছে। এ বছর বর্ষা শুরুর আগেই দেখা দিয়েছে ভাঙন। গত সপ্তাহখানেক ধরে  যমুনার ভাঙনে ইতোমধ্যে অর্জুনা এলাকার শতাধিক বাড়ি-ঘর ফসলি জমি নদী গর্ভে বিলীন হয়ে গেছে। ভিটেমাটি-ফসলি জমি হারিয়ে নিঃস্ব অনেক পরিবার। আতঙ্কের মধ্যে দিন কাটাচ্ছে পানি উন্নয়ন বোর্ডের টাঙ্গাইল-তারাকান্দী বন্যা নিয়ন্ত্রণ বাঁধের পাড়ে বসতি গড়া কয়েকটি গ্রামের লক্ষাধিক মানুষ। ভাঙন ঠেকাতে নদীতে জিও ব্যাগ ফেলা হলেও তা কোন কাজে আসছে না বলে অভিযোগ করেছেন স্থানীয়রা।
সরেজমিন দেখা যায়, প্রতিবছরই বন্যা আসার আগে অর্জুনা গ্রামে বন্যা নিয়ন্ত্রণ বাঁধের কাজ সংস্কার করে থাকে টাঙ্গাইল পানি উন্নয়ন বোর্ড। অভিযোগ আছে বাঁধ সংস্কারের জন্য যত টাকা বরাদ্দ হয়, এর অর্ধেক টাকাও বাঁধ সংস্কার কাজে ব্যবহার করা হয় না। সম্প্রতি নদীর পাড় দিয়ে মাটি মিশ্রিত বালি ফেলে বাঁধের ক্ষতিগ্রস্ত এ অংশটুকু নামমাত্র মোরামত করেছে কর্তৃপক্ষ। কয়েকদিনে নদীর পানি অস্বাভাবিকভাবে বৃদ্ধি পেয়েছে। ফলে পানির চাপে বেশ কয়েকটি গ্রাম ভাঙন শুরু হয়েছে। বাঁধটিকে রক্ষা করতে বালুর বস্তা ও পর্যাপ্ত পরিমাণ মাটি ফেলা দরকার। বাঁধের মেরামতের জন্য জোর দাবি জানিয়েছে এলাকাবাসী।
এদিকে গত বছর কয়েকটি পয়েন্ট দিয়ে যমুনা নদীর পানি প্রবেশ করে উপজেলার গোবিন্দাসী ইউনিয়নের কষ্টাপাড়া, খানুরবাড়ি, ভালকুটিয়া, গোবিন্দাসী, চিতুলিয়াপাড়াসহ বেশ কয়েকটি গ্রাম প্লাবিত হয়। যদি পানি বাড়ার আগেই ওই পয়েন্টগুলো জিও ব্যাগ দিয়ে উচু করে দেওয়া হলে পানিবন্দি হতো ওই গ্রামের কয়েক হাজার পরিবার।
কষ্টাপাড়া গ্রামের মজিদ সরকার জানান, নদীর পাড় গড়িয়ে পানি নামতে দেখি। স্থানীয় প্রশাসন ও পানি উন্নয়ন বোর্ডের গাফিলতির কারণে গেল দুই বছর ধরে প্রতি বন্যায় পানিতে বসবাস করতে হচ্ছে। এখন নদীতে পানি বাড়ছে এবারো বন্যায় ভাসতে হবে। এখন যদি কোনো রকমে কয়েকটি পয়েন্ট জিও ব্যাগ অথবা বালুর বস্তা দিয়ে উচু করে দেওয়া হয় তাহলে আমরাসহ কয়েকটি গ্রামের মানুষ পানির অকাল বন্যা থেকে বাঁচতে পারবে।
এলাকাবাসীর অভিযোগ, প্রতি বছর বর্ষা মৌসুমে ভাঙন রোধে পানি উন্নয়ন বোর্ড লোক দেখানো নামমাত্র উদ্যোগ নেয়। কিন্তু সেটি সাময়িকের জন্য। যখন পানি বেড়ে নদী ভাঙন শুরু হয় তখন কর্তৃপক্ষ কাজ শুরু করে।
অর্জুনা গ্রামের রাবেয়া খাতুন বলেন, আমরা গরীব মানুষ ভিক্ষা কইরা খাই। যা কিছু জায়গা জমি ছিল দুই দিন আগে যমুনা গর্ভে চলে গেছে। অন্যের বাড়িতে থাকতে হচ্ছে এখন। এই যমুনা কারো সাথে সম্পর্কে করে না কারো কথাও শুনে না । আমাগো চেয়ারম্যানগো চোখেই দেখি না। বর্ষা অইলে এক-দুই আসে তারপর আর দেখা যায় না। কোনো খোঁজ নেয় না।
রাব্বি আহমেদ জানান, প্রতিবছর প্রায় তিনশ’ থেকে চারশ’ বাড়ি-ঘর যমুনা নদীর ছোবলে বিলীন হয়ে যায়। গত দুই দিনে ৮টিরও বেশি বসতবাড়ি যমুনা নদীর গর্ভে চলে গেছে। ভাঙনরোধে জিও ব্যাগে মাটি মিশ্রিত বালু দিয়ে নদীর পাড় করা হয়েছে সেটিও আমাদের কোনো কাজে আসছে না।
ভূঞাপুর উপজেলা পরিষদ চেয়ারমান আব্দুল হালিম এডভোকেট বলেন, হঠাৎ করেই যমুনায় পানি বেড়ে উপজেলার কয়েকটি স্থানে ভাঙন শুরু হয়েছে। সরেজমিনে পরিদর্শনে গিয়ে সংশ্লিষ্ট পানি উন্নয়ন বোর্ড কর্মর্কতাদের অবহিত করা হয়েছে যাতে ভাঙনরোধে কাজ শুরু করা হয়।
অনিয়মের বিষয়টি অস্বীকার করে পানি উন্নয়ন বোর্ড ঢাকা সেন্ট্রাল জোনের প্রধান প্রকৗশলী মো. ফখরুল ইসলাম ভাঙন এলাকা পরিদর্শন করে জানান, যমুনা নদী ভাঙনরোধে আগামী বছরে স্থায়ী বাঁধ নির্মাণ করা হবে।
এসএম
সারাদেশ | আরো খবর
‘চাপে মিয়ানমারের সুর নরম হয়েছে’
কক্সবাজারে এলজিআরডি মন্ত্রী
এখনও পুরোপুরি সুস্থ হতে পারেননি খাদিজা
‘আমি এবং আমার অফিস দুর্নীতিমুক্ত’
সর্বশেষ সংবাদ
মিয়ানমার ফিরে লড়াই করতে চায় রোহিঙ্গা বিদ্রোহীরা
মিয়ানমার সীমান্তের কাছে শরণার্থী শিবিরে গোয়েন্দা পুলিশ মোতায়েন করেছে বাংলাদেশ। এই শরণার্থী শিবিরে রাখাইন থেকে পালিয়ে আসা রোহিঙ্গা বিদ্রোহীরা আশ্রয়...
বিদ্যুতের দাম ১০.৩৬ শতাংশ বাড়ানোর প্রস্তাব
‘আমার কারাদণ্ড পুতিনের জন্মদিনের উপহার’
নতুন ভারপ্রাপ্ত অর্থসচিব মুসলিম চৌধুরী
বন্যায় ক্ষতিগ্রস্ত কৃষকদের ১৩৭ কোটি টাকার সহায়তা
সর্বাধিক পঠিত
গ্রামে পৈত্রিক ভিটায় বহুতল আবাসন করলে ২/৩ শতাংশ সুদে ঋণ
গৃহায়ন ও গণপূর্ত মন্ত্রী ইঞ্জিনিয়ার মোশাররফ হোসেন বলেছেন, দেশের শতকরা ৭২ভাগ লোক গ্রামে বসবাস করে এবং দেশের মোট গৃহের ৮১ভাগ...
বিচারপতি আব্দুল ওয়াহহাব অস্থায়ী প্রধান বিচারপতি
জেনে নিন কে কে আপনার ফেসবুক প্রোফাইল দেখেছে?
এক যুবকের হাত ধরে পালিয়ে আসে মুকুট হারানো সুন্দরী জান্নাতুল নাঈম
আফ্রিদির জন্য নগ্ন হয়েছিলেন '‍বিগ বস'র‍ প্রতিযোগী আরশি (ভিডিও)
‘পুত্র আমার ফিল্ম ডিরেক্টর হইবেন’
নর্থ সাউথ বিশ্ববিদ্যালয়ের ছাত্রের রহস্যজনক মৃত্যু
জাতীয়
রাজনীতি
সারাদেশ
বিদেশ
খেলা
বিনোদন
অপরাধ
অর্থ-বাণিজ্য
ফিচার
খোলামত
সাহিত্য
স্বাস্থ্য
প্রবাস
শিক্ষা
আদালত
গণমাধ্যম
সোশ্যাল মিডিয়া
প্রধান সম্পাদক: পীর হাবিবুর রহমান, সম্পাদক: খুজিস্তা নূর-ই-নাহারিন (মুন্নি)
কক্ষ # ২০৯, স্টক এক্সচেঞ্জ ভবন, ৯/এফ, মতিঝিল বাণিজ্যিক এলাকা, ঢাকা - ১০০০
ফোন: +৮৮০ ১৭৪৩৪৬০১৪২ | আমাদের সাথে যোগাযোগ করুন: news.purboposhchim@gmail.com
Developed by :